Joyce Banda

Joyce Banda (s. 12. huhtikuuta 1950) on malawilainen poliitikko, joka oli Malawin presidentti 2012–2014. Hän toimi Malawin varapresidenttinä toukokuusta 2009 lähtien ja nousi presidentiksi 7. huhtikuuta 2012 Bingu wa Mutharikan kuoltua sydänkohtaukseen. Hän on valtion ensimmäinen naispresidentti. Hän on naisten oikeuksien aktiivinen edistäjä. Hän ei ole sukua Malawin ensimmäiselle ja pitkäaikaisimmalle presidentille Hastings Kamuzu BandalleKimmo Kiljunen: Maailman maat, liput ja historia, osio Afrikka, artikkelin Malawi loppu. Helsinki: Into 2013 . Hän joutui edeltäjänsä Bingu wa Mutharikan kanssa kiistaan tämän valtapyrkimyksistä, ja Mutharika erotti hänet puolueesta, minkä jälkeen hän perusti oman puolueen.Eteläisen Afrikan ensimmäinen naispresidentti valtaan Malawissa, Yle.fi, uutiset, viitattu 7.4.2012

Banda aloitti politiikassa vuonna 1999, jolloin hänet valittiin parlamenttiin ja tasa-arvoministeriksi.

Vuonna 2014 järjestetyt vaalit voitti Peter Mutharika, mutta Banda yritti saada tuloksen mitätöityä. Mutharika tarjosi kuitenkin sovintoa Bandalle.

Lähteet

Luokka:Malawin presidentit
Luokka:Vuonna 1950 syntyneet
Luokka:Elävät henkilöt